CELEX: 32018D1553
Language: fi
Date: 2018-10-15 00:00:00
Title: Komission täytäntöönpanopäätös (EU) 2018/1553, annettu 15 päivänä lokakuuta 2018, kolmansien maiden kansallisten kasvinsuojelujärjestöjen myöntämien sähköisten kasvinterveystodistusten tunnustamisedellytyksistä (tiedoksiannettu numerolla C(2018) 5370) (ETA:n kannalta merkityksellinen teksti.)

17.10.2018   
               
               
                  FI
               
               
                  Euroopan unionin virallinen lehti
               
               
                  L 260/22
               
            
         KOMISSION TÄYTÄNTÖÖNPANOPÄÄTÖS (EU) 2018/1553,
         annettu 15 päivänä lokakuuta 2018,
         kolmansien maiden kansallisten kasvinsuojelujärjestöjen myöntämien sähköisten kasvinterveystodistusten tunnustamisedellytyksistä
         
            
               (tiedoksiannettu numerolla C(2018) 5370)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 13 artiklan 1 kohdan,
         sekä katsoo seuraavaa:
         
                     (1)
                  
                  
                     Direktiivin 2000/29/EY mukaan kasvien, kasvituotteiden tai muiden tavaroiden, jotka luetellaan direktiivin liitteessä V olevassa B osassa ja jotka tuodaan kolmannesta maasta unionin tullialueelle, mukana on oltava vaadittu alkuperäinen virallinen kasvinterveystodistus siitä lähtien, kun ne tulevat unionin alueelle. Kansainvälisen kasvinsuojeluyleissopimuksen, jäljempänä ’IPPC’, liitteessä esitetään vaaditun kasvinterveystodistuksen malli.
                  
               
                     (2)
                  
                  
                     Direktiivissä 2000/29/EY säädetään, että sähköiset kasvinterveystodistukset voidaan tunnustaa, kunhan komission vahvistamat tietyt edellytykset täyttyvät.
                  
               
                     (3)
                  
                  
                     Komission päätöksellä 2004/292/EY (2) neuvoston direktiivin 90/425/ETY (3) mukaisesti perustettu Traces-järjestelmä on komission verkkopohjainen väline eläinten, siemennesteen ja alkioiden, elintarvikkeiden, rehujen ja kasvien unionin sisäistä kauppaa sekä eläinten, siemennesteen ja alkioiden, elintarvikkeiden, rehujen ja kasvien unioniin tuontia koskevien terveys- ja kasvinsuojeluvaatimusten sertifiointia varten. Se mahdollistaa koko sertifiointimenettelyn suorittamisen sähköisesti ja helpottaa tiedonvaihtoa kauppakumppaneiden ja valvontaviranomaisten välillä.
                  
               
                     (4)
                  
                  
                     Traces-järjestelmän ansiosta kolmansien maiden kansallisten kasvinsuojelujärjestöjen myöntämät paperiset kasvinterveystodistukset voidaan ladata järjestelmään sähköisesti. Jäsenvaltioiden kansalliset sertifiointijärjestelmät voivat tarjota samanlaisia toimintoja.
                  
               
                     (5)
                  
                  
                     YK:n kaupan ja sähköisen liiketoiminnan kehittämiskeskus (United Nations Centre for Trade Facilitation and Electronic Business, UN/CEFACT) on laatinut teknisiä standardeja kaupankäyntiprosessien yksinkertaistamiseksi ja edistänyt näin globaalin kaupan kasvua. Nämä standardit ovat merkityksellisiä paperittoman kaupan toteuttamiseksi, ja niissä kuvataan tiedonvaihdon tietoformaatit. eXtensible Markup Language (XML) on yleisesti hyväksytty standardiviestimuoto tietojen organisointia ja kuvaamista varten asiakirjoissa, kuten kasvinterveystodistuksissa.
                  
               
                     (6)
                  
                  
                     UN/CEFACT-standardien noudattamisen ja XML-muodon käytön olisi tämän vuoksi oltava ennakkoedellytys sähköisten kasvinterveystodistusten tunnustamiselle unionissa.
                  
               
                     (7)
                  
                  
                     Euroopan parlamentin ja neuvoston asetuksessa (EU) N:o 910/2014 (4) annetaan luottamuspalveluja koskevat säännöt ja vahvistetaan sähköisiä allekirjoituksia, sähköisiä leimoja, sähköisiä aikaleimoja, sähköisiä asiakirjoja, sähköisiä rekisteröityjä jakelupalveluja ja verkkosivustojen todentamisen varmennepalveluja koskeva oikeudellinen kehys, jotka ovat tarpeen, jotta saadaan aikaan tietynasteinen luottamus sähköisen tunnistamisen menetelmiin.
                  
               
                     (8)
                  
                  
                     Asetuksessa (EU) N:o 910/2014 vahvistetaan tarvittavat turvallisuusvaatimukset, jotka on saavutettava eri teknologioita käyttäen. Siinä säädetään erityisesti vaatimuksista, jotka koskevat hyväksyttyjä sähköisiä allekirjoituksia ja leimoja tarjoavia hyväksyttyjä luottamuspalvelujen tarjoajia sekä kehittyneitä sähköisiä allekirjoituksia ja leimoja tarjoavia ei-hyväksyttyjä luottamuspalvelujen tarjoajia. Molemmat palveluntarjoajat kykenevät tunnistamaan yksiselitteisesti allekirjoittajan tai leiman luojan.
                  
               
                     (9)
                  
                  
                     Jotta voidaan pitää yllä sähköisen tunnistamisen menetelmien ja sähköisen sertifioinnin riittävää turvallisuustasoa, digitalisoida sertifiointimenettely 6 päivänä toukokuuta 2015 annetun komission tiedonannon ”Digitaalisten sisämarkkinoiden strategia Euroopalle” (5) mukaisesti ja yhdenmukaistaa standardit kaikissa jäsenvaltioissa, on aiheellista, että sähköisten kasvinterveystodistusten tunnustamisedellytykset vastaavat asetuksessa (EU) N:o 910/2014 säädettyjä standardeja ja etenkin hyväksyttyä sähköistä allekirjoitusta, leimaa ja aikaleimaa sekä kehittynyttä sähköistä allekirjoitusta ja leimaa koskevia standardeja.
                  
               
                     (10)
                  
                  
                     Tämän asetuksen asteittaisen täytäntöönpanon mahdollistamiseksi ja kaupan häiriöiden välttämiseksi on aiheellista tunnustaa rajoitetun ajan sähköiset kasvinterveystodistukset, jotka täyttävät asetuksessa (EU) N:o 910/2014 säädetyt sähköistä allekirjoitusta ja leimaa koskevat kriteerit.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kohde
            Tässä päätöksessä vahvistetaan kolmansien maiden kansallisten kasvinsuojelujärjestöjen myöntämien sähköisten kasvinterveystodistusten tunnustamisedellytykset.
         
         
            2 artikla
            Kolmansien maiden kansallisten kasvinsuojelujärjestöjen myöntämien sähköisten kasvinterveystodistusten tunnustamisedellytykset
            
               1.   Kasvinterveystodistus, joka sisältää Kansainvälisen kasvinsuojeluyleissopimuksen, jäljempänä ’IPPC’, liitteessä esitettyyn kasvinterveystodistuksen malliin sisältyvät tiedot, on tunnustettava sähköiseksi kasvinterveystodistukseksi, edellyttäen että kaikki seuraavat vaatimukset täyttyvät:
               
                           a)
                        
                        
                           sen on myöntänyt kolmannen maan kansallinen kasvinsuojelujärjestö jossakin seuraavista järjestelmistä:
                           
                                       i)
                                    
                                    
                                       Traces-järjestelmä,
                                    
                                 
                                       ii)
                                    
                                    
                                       jäsenvaltion kansallinen sertifiointijärjestelmä,
                                    
                                 
                                       iii)
                                    
                                    
                                       kolmannen maan sähköinen sertifiointijärjestelmä, jonka kautta voidaan jakaa tietoja Traces-järjestelmän tai jäsenvaltion kansallisen sertifiointijärjestelmän kanssa;
                                    
                                 
                     
                           b)
                        
                        
                           se perustuu UN/CEFACT-standardiin ja siinä käytetään XML-muotoa;
                        
                     
                           c)
                        
                        
                           sen on allekirjoittanut valtuutettu virkailija asetuksen (EU) N:o 910/2014 3 artiklan 11 ja 12 alakohdassa määritellyllä kehittyneellä tai hyväksytyllä sähköisellä allekirjoituksella;
                        
                     
                           d)
                        
                        
                           siinä on myöntävän kansallisen kasvinsuojelujärjestön asetuksen (EU) N:o 910/2014 3 artiklan 26 ja 27 alakohdassa määritelty kehittynyt tai hyväksytty sähköinen leima tai myöntävän kansallisen kasvinsuojelujärjestön oikeudellisen edustajan kehittynyt tai hyväksytty sähköinen allekirjoitus;
                        
                     
                           e)
                        
                        
                           siinä käytetään asetuksen (EU) N:o 910/2014 3 artiklan 34 alakohdassa määriteltyä hyväksyttyä sähköistä aikaleimaa.
                        
                     
            
               2.   Jos sähköinen kasvinterveystodistus myönnetään 1 kohdan a alakohdan iii alakohdan mukaisesti, jäsenvaltioiden ja komission on suunniteltava vastaanottava järjestelmä siten, että siinä hyväksytään tiedonvaihto myöntävän kansallisen kasvinsuojelujärjestön kehittyneen tai hyväksytyn sähköisen leiman tai myöntävän kansallisen kasvinsuojelujärjestön oikeudellisen edustajan kehittyneen tai hyväksytyn sähköisen allekirjoituksen kautta. Tällöin ei sovelleta 1 kohdan c alakohdassa tarkoitettua edellytystä.
            
            
               3.   Edellä olevan 1 kohdan c ja d alakohdan vaatimuksista poiketen ja 12 kuukauden ajan, joka päättyy 15 päivänä lokakuuta 2019, kasvinterveystodistus on tunnustettava sähköiseksi kasvinterveystodistukseksi, jos sen on allekirjoittanut valtuutettu virkailija asetuksen (EU) N:o 910/2014 3 artiklan 10 alakohdassa määritellyllä sähköisellä allekirjoituksella ja jos siinä on myöntävän kansallisen kasvinsuojelujärjestön sähköinen leima, joka määritellään asetuksen (EU) N:o 910/2014 3 artiklan 25 alakohdassa, tai myöntävän kansallisen kasvinsuojelujärjestön oikeudellisen edustajan sähköinen allekirjoitus.
            
         
         
            3 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 15 päivänä lokakuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 169, 10.7.2000, s. 1.
         
            (2)  Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta ja päätöksen 92/486/ETY muuttamisesta (EUVL L 94, 31.3.2004, s. 63).
         
            (3)  Neuvoston direktiivi 90/425/ETY, annettu 26 päivänä kesäkuuta 1990, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa (EYVL L 224, 18.8.1990, s. 29).
         
            (4)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).
         
            (5)  COM(2015)192 final.